Suresh 147 Views
పాక్‌ క్రికెటర్‌ ఆఫ్రిదిపై పిసిబి ఒత్తిడి
కరాచీ: అంతర్జాతీయ క్రికెట్‌లో అరుదైన ఇన్నిం గ్స్‌లతో అలరించిన పాకిస్థాన్‌కు చెందిన ఆఫ్రిదికి పాకిస్థాన్‌ క్రికెట్‌ బోర్డు పొమ్మన కుండా పొగ పెడుతున్నట్లు సమాచారం.కాగా టి20 ప్రపంచ కప్‌లో జట్టు పేలవ ప్రదర్శనతో కెప్టెన్సీ నుంచి వైదొలగిన అతడు ఆతరువాత చోటు కోల్పో యాడు. దుబా§్‌ులో జరిగే వెస్టిండీస్‌ సిరీస్‌లో అవకాశమిచ్చిన తరువాత అంతర్జాతీయ క్రికెట్‌ నుంచి అప్రిది నిష్క్రమించాలని పిసిబి ఒత్తిడి చేస్తున్నట్లు ఒక పత్రిక పేర్కొంది.కాగా మెరుపు బ్యాటింగ్‌తో ప్రత్యర్థి ఔలర్లకు చుక్కలు చూపించే అఫ్రిది 2010లో టెస్టులు,2015లో వన్డే క్రికెట్‌ నుంచి వైదొలిగాడు.కెప్టెన్సీ నుంచి వైదొలిగినా సాధారణ ఆటగాడిగా జట్టుకు సేవలందిస్తానని పేర్కొన్నాడు.అయితే సెలెక్టర్లు పట్టించుకోకుండా ఇంగ్లండ్‌ సిరీస్‌కు పక్కన పెట్టారు.విండీస్‌ సిరీస్‌ తరువాత వచ్చే ఏప్రిల్‌ వరకు పాక్‌ టి20లు ఆడదు.ఇప్పటికే 15 మందితో కూడిన యువ జట్టును ప్రకటించిన సమయంలో 16వ ఆటగాడి గా ఎంపిక చేసి ఘనంగా వీడ్కోలు పలికేందుకు అఫ్రిదిపై పిసిబి ఒత్తిడి చేస్తున్నట్లు సమాచారం. అంతర్జాతీయ క్రికెట్‌ నుంచి వైదొలిగినా విదేశీ లీగుల్లో ఆడేందుకు అభ్యంతరం లేదని పిసిబి వివరించిందట.